Litava (rieka v Rakúsku)

Litava (staršie: ĽutavaKožehuba, J. Zemepis pre nár. školy. Turč. Sv. Martin 1872. S. 31; , ) je 180 km dlhá rieka pretekajúca Rakúskom (Dolné Rakúsko, Burgenland) a Maďarskom (Győr-Moson-Sopron). Je to pravostranný prítok Mošonského Dunaja. 

 Priebeh toku 
Vzniká pri mestečku Haderswörth sútokom riek Schwarza a Pitten, prameniacich vo Fischbašských Alpách. Preteká Viedenskou kotlinou, západnou časťou Malej dunajskej kotliny a ústi do Mošonského ramena Dunaja.

Priemerný prietok predstavuje 8,14 m³/s a rieka nie je splavná. V jej povodí ležia mestá Viedenské Nové Mesto, Bruck an der Leitha a Mosonmagyaróvár.

 História 
Pozdĺž Litavy po stáročia viedla hranica medzi Rakúskom a Uhorskom. Niektoré úseky rieky tvorili hranicu medzi rakúskou a uhorskou časťou habsburskej monarchie, preto sa zhruba od polovice 19. storočia tieto dve časti monarchie z pohľadu Viedne neoficiálne nazývali Predlitavsko (Predľutavsko) a Zalitavsko (Zaľutavsko).

 Referencie 

 Iné projekty 

 Zdroj 

Kategória:Rieky v Rakúsku
Kategória:Rieky v Maďarsku
Kategória:Povodie Dunaja
Kategória:Medzinárodné rieky v Európe